नई दिल्ली। घरेलू इंफ्रास्ट्रक्चर कंपनी जीएमआर को मिला माले एयरपोर्ट का ठेका रद होने से न सिर्फ भारत और मालदीव के बीच तनाव बढ़ गया है, बल्कि अब इसके पीछे विदेशी साजिश का संदेह भी गहराने लगा है। जीएमआर एयरपोर्ट के सीएफओ सिद्धार्थ कपूर ने बुधवार को संवाददाता सम्मेलन में कहा कि इस बात से इन्कार नहीं किया जा सकता है कि ठेका छिनने के पीछे किसी दूसरे देश का हाथ है। उन्होंने किसी देश का नाम तो नहीं लिया, लेकिन माना जा रहा है कि इसके पीछे चीन की कारस्तानी हो सकती है। माले एयरपोर्ट विवाद की जानकारी देने के लिए ही जीएमआर एयरपोर्ट ने राजधानी में संवददाता सम्मेलन आयोजित किया था। यह पूछे जाने पर कि क्या